איור משנת 1837 של קרב טור, בו מופיע קרל מרטל לצד צלב גבוה קלטי
**צלב גבוה** (באנגלית: **high cross**, באירית: **cros ard** או **ardchros**, בגאלית סקוטית: **crois àrd** או **àrd-chrois** ובוולשית: **croes uchel** או **croes eglwysig**) הוא מונומנט אבן בצורת צלב נוצרי העומד כמעין אובליסק. במהלך ימי הביניים המוקדמים הוקמו מאות צלבים כאלו ברחבי צפון אירופה בכלל, ובאיים הבריטיים בפרט.

היסטוריה
--------

בבריטניה ובאירלנד הייתה מסורת מפותחת ונרחבת של הקמת צלבים גבוהים, אשר החלה לכל המאוחר במהלך המאה ה-7. מקורותיו של הצלב הגבוה אינם ברורים דיים, אך הוא מהווה את אחד הסמלים הדתיים הבולטים ביותר שהיו במרחב הציבורי באיים הבריטיים. באזורים אלו הם ככל הנראה הושפעו בין השאר מהאבן הפיקטית – סמל פגני קדום ובולט אשר היה נפוץ בקרב שבטי הפיקטים. הצלבים הגבוהים הוקמו על ידי כל תושביו הקדומים של האזור, הן על ידי האנגלו-סקסונים והן על ידי הקלטים. רוב הצלבים הגבוהים שבנו הקלטים, ובפרט הצלבים באירלנד, נבנו בתצורה של צלב קלטי. הצלבים הגבוהים אצל הקלטים גם היו עשירים יותר בעיטורים שונים. עיטורים אלו כללו בדרך כלל תבליטים שהנציחו מוטיבים נוצריים או מאורעות חשובים בתולדות עמי האזור. באנגליה האנגלו-סקסונית הצלבים הגבוהים היו צרים יותר ממקביליהם הקלטים, והם הופיעו בעיקר באזורים צפוניים בתחומי הממלכות נורת'מבריה ומרסיה. דוגמאות בולטות לצלבים גבוהים אנגלו-סקסוניים הם צלב רותוול וצלבי דארטמור.

עדויות שונות מראות כי טרם הקמתם של צלבי אבן גבוהים, היו נפוצים גם צלבים גבוהים עשויי עץ. ייעודם של הצלבים הגבוהים כנראה לא היה יחיד. לעיתים הם סימנו אתרים דתיים כאשר הם מוקמו מחוץ למנזרים וכנסיות, אך לא פעם צלבים גבוהים סימנו גם גבולות וצמתי דרכים. גובהם של הצלבים הגבוהים השתנה מאחד למשנהו, אך בדרך כלל הוא נע בין 2 ל-8 מטרים.

מחוץ לאיים הבריטיים, דוגמאות לצלבים גבוהים עתיקים אנו מוצאים בעיקר בסקנדינביה. בניית הצלבים הגבוהים יובאה לשם ככל הנראה עם הגעתם של מתיישבים נורדים ויקינגים אל אנגליה וסקוטלנד במהלך המאות ה-9 וה-10. בסקנדינביה אפשר למצוא כיום כמאה צלבים גבוהים, רובם בנורווגיה. לעיתים הם הוקמו כנראה על ידי קהילות שהמירו את דתם לנצרות, כאות על עזיבתם את הפגניות.

בעת המודרנית, לנוכח התחייה הקלטית במהלך המאות ה-19 וה-20, הוקמו ברחבי הארצות הקלטיות בפרט והעולם כולו בכלל צלבים גבוהים חדשים רבים. לצד מטרות דתיות מוכרות, הצלבים הגבוהים בגרסתם המודרנית שימשו בדרך כלל כאנדרטאות או כאמצעי לעיטור קברים.

גלריה
-----

### צלבים גבוהים באנגליה

* צלב גבוה בקאמבריהצלב גבוה בקאמבריה
* צלב גבוה בצ'שיירצלב גבוה בצ'שייר
* צלב גבוה בקאמבריהצלב גבוה בקאמבריה
* צלב גבוה בסטפורדשיירצלב גבוה בסטפורדשייר

### צלבים גבוהים באירלנד

* צלב גבוה קלטי בלנסטרצלב גבוה קלטי בלנסטר
* צלב גבוה קלטי באלסטרצלב גבוה קלטי באלסטר
* צלב גבוה קלטי בקילדיירצלב גבוה קלטי בקילדייר
* צלב גבוה באלסטרצלב גבוה באלסטר

### צלבים גבוהים בוויילס וסקוטלנד

* צלב רותוול שבדמפרייס וגאלוויצלב רותוול שבדמפרייס וגאלווי
* צלב גבוה קלטי בארגייל וביוטצלב גבוה קלטי בארגייל וביוט
* צלב גבוה קלטי בפמברוקשיירצלב גבוה קלטי בפמברוקשייר
* צלב גבוה קלטי בדנבישיירצלב גבוה קלטי בדנבישייר

### צלבים גבוהים מחוץ לאיים הבריטיים

* צלב גבוה קלטי בלאקנאוצלב גבוה קלטי בלאקנאו
* צלב גבוה קלטי בהסהצלב גבוה קלטי בהסה
* צלב גבוה בנורווגיהצלב גבוה בנורווגיה
* צלב גבוה בנורווגיהצלב גבוה בנורווגיה

ראו גם
------

* צלב קלטי
* צלבי דארטמור
* צלב רותוול

קישורים חיצוניים
----------------

ויקישיתוף מדיה וקבצים בנושא **צלב גבוה** בוויקישיתוף
* צלבים אירים גבוהים, באתר Megalithic Ireland

הערות שוליים
------------

1. ↑  T*he Archaeology of late Celtic Britain and Ireland, c. 400–1200 AD*, Lloyd Robert Laing, p. 169
2. ↑  Wilson, David M.; *Anglo-Saxon Art: From The Seventh Century To The Norman Conquest*, Thames and Hudson (US edn. Overlook Press), 1984.
3. ↑  Harrison, D. & Svensson, K. (2007). Vikingaliv. Fälth & Hässler, Värnamo. מסת"ב 978-91-27-35725-9 p. 192

| ממצאים ארכאולוגיים בולטים מהתקופה האנגלו-סקסונית באנגליה |
| --- |
| 

|  |
| --- |
| סאטון הו • התיבה הפרנקית • סאקס באגנות • תכשיט אלפרד
סטריט האוס • סוללת אופה • מטמון סטפורדשייר • צלב רותוול • צלבי דארטמור

---

קבורה אנגלו-סקסונית • מטבעות אנגלו-סקסוניים • צלבים אנגלו-סקסוניים |

 |
| **ארכאולוגיה אנגלו-סקסונית • אנגליה האנגלו-סקסונית** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566274305171
* GND: 4057205-5
* LCCN: sh96009267

 |